สภานิติบัญญัติแห่งชาติ นัดประชุมเป็นพิเศษ เพื่อพระราชกำหนดแก้ไขเพิ่มเติมพระราชบัญญัติป้องกันเเละปราบปรามการค้ามนุษย์ พ.ศ.2551 พ.ศ.2562
สภานิติบัญญัติแห่งชาติ นัดประชุมเป็นพิเศษ เพื่อพระราชกำหนดแก้ไขเพิ่มเติมพระราชบัญญัติป้องกันเเละปราบปรามการค้ามนุษย์ พ.ศ.2551 พ.ศ.2562 การประชุมของสภานิติบัญญัติแห่งชาติ หรือ สนช. เป็นพิเศษ ในเวลา 10.00 น. วันนี้ 23 เมษายน 2562 ซึ่งใช้สถานที่ประชุมที่สถาบันพระปกเกล้า อาคารรัฐประศาสนภักดี ศูนย์ราชการเฉลิมพระเกียรติ 80 พรรษา ถนนเเจ้งวัฒนะ กรุงเทพมหานคร โดยมีวาระพิจารณาที่สำคัญ คือ พิจารณาลงมติพระราชกำหนดแก้ไขเพิ่มเติมพระราชบัญญัติ        ป้องกันเเละปราบปรามการค้ามนุษย์ พ.ศ.2551 พ.ศ.2562 ที่คณะคณะรัฐมนตรีเป็นผู้เสนอ และจะมีรับทราบรายงานจำนวน 26 ฉบับ และเรื่องที่เสนอใหม่ต่อที่ประชุม เช่น รายงานประจำปี 2561 ของผู้ตรวจการแผ่นดิน ( ตามมาตรา 39 วรรคหนึ่ง แห่งพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. 2560 ) รายงานผลการประเมินสถานการณ์ด้านสิทธิมนุษยชนของประเทศไทย และรายงานผลการปฏิบัติงานของคณะกรรมการสิทธิมนุษยชนแห่งชาติ ประจำปีงบประมาณ 2561 ( ตามมาตรา 40 และมาตรา 45 แห่งพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ.2560 ) และรายงานตามมาตรา 17 แห่งพระราชบัญญัติคุ้มครองผู้ถูกกระทำด้วยความรุนแรงในครอบครัว พ.ศ.2550 ประจำปี 2560 ( ตามมาตรา 17 แห่งพระราชบัญญัติคุ้มครองผู้ถูกกระทำด้วยความรุนแรงในครอบครัว พ.ศ.2550 )